જાહેર રસ્તા પર કચરો ફેંકનારા એકમોને સીલ મારવાની મ્યુનિસિપલ કોર્પોરેશનની ઝુંબેશ હેઠળ ગઇ કાલે મધરાતે બાર વાગ્યે પશ્ચિમ ઝોનની હેલ્થ વિભાગની ટીમ નારણપુરા વોર્ડ અને નવરંગપુરા વોર્ડમાં ત્રાટકી હતી. નારણપુરા વોર્ડના અંકુર ચાર રસ્તા પરની એપોલો ફાર્મસી, બિઝી પાન પાર્લર, સત્યમ્ ફૂટવેર, રમી ફૂટલર્સ, નવરંગપુરા વોર્ડમાં આવેલી મ્યુનિસિપલ માર્કેટની હેવમોર આઇસક્રીમ, વાહ ફૂડ તેમજ આંબાવાડી સર્કલની ઓમ બ્રે (ફૂડ), સંઘવી બ્રધર્સ, ફ્રેન્ડ પાન પાર્લરને ગંદકી કરવાના મામલે તાળાં માર્યાં હતાં.